মিনা সাদাতি (, জন্ম ৩১ ডিসেম্বর ১৯৮১) একজন ইরানি অভিনেত্রী। তিনি তানহাই লেইলা টেলিভিশন ধারাবাহিকে লেইলা চরিত্রে অভিনয়ের জন্য সর্বাধিক পরিচিত। তিনি সিয়ারিং সামার চলচ্চিত্রে অভিনয়ের জন্য বেইজিং আন্তর্জাতিক চলচ্চিত্র উৎসব থেকে শ্রেষ্ঠ পার্শ্ব অভিনেত্রী বিভাগে পুরস্কার লাভ করেন।  প্রারম্ভিক জীবন মিনা সাদাতি ১৯৮১ সালের ৩১শে ডিসেম্বর ইরানের কাশানে জন্মগ্রহণ করেন। তিনি তেহরান বিশ্ববিদ্যালয়ের কলেজ অব ফাইন আর্টস থেকে গ্রাফিক আর্টে স্নাতক সম্পন্ন করেন। মিনা কিছু সময় ভাউচার ফটোগ্রাফি ম্যাগাজিনের মডেল হিসেবে নিয়োজিত ছিলেন।  কর্মজীবন মিনা ২০১৫ সালে আইআরআইবি টিভি৩-এর সামাজিক ধর্মীয় টেলিভিশন ধারাবাহিক তানহাই লেইলা-এ নাম ভূমিকায় অভিনয় করেন। ধারাবাহিকটি সে বছর রমজান মাস জুড়ে প্রচারিত হয়। তিনি আসরে ইয়াখবান্দান চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ইরানের চলচ্চিত্র সমালোচক ও লেখক সমিতি পুরস্কারের মনোনয়ন লাভ করেন। এছাড়া তিনি মাজিদ মাজিদি পরিচালিত মুহাম্মাদ রাসুলুল্লাহ (২০১৫) চলচ্চিত্রে ইসলামের নবী মুহাম্মাদের মাতা আমিনা চরিত্রে অভিনয় করেন। এটি ৮৮তম একাডেমি পুরস্কারে ইরান থেকে শ্রেষ্ঠ বিদেশি ভাষার চলচ্চিত্র বিভাগের জন্য জমা দেওয়া হয়।  ২০১৬ সালে তিনি অবিশ্বাস ও ব্যভিচারের কারণে সুখী দাম্পত্য জীবনের ভাঙ্গন নিয়ে কামাল তাবরিজি নির্মিত এমকানে মিনা চলচ্চিত্রে নাম ভূমিকায় অভিনয় করেন। এটি ফজর আন্তর্জাতিক চলচ্চিত্র উৎসবে প্রদর্শিত হয় এবং সেখান থেকে তিনি শ্রেষ্ঠ অভিনেত্রী পুরস্কারের জন্য মনোনীত হন। একই বছর তার অভিনীত ফরুশান্দে চলচ্চিত্রটি কান চলচ্চিত্র উৎসবে প্রদর্শিত হয় ও দুটি বিভাগে পুরস্কৃত হয়, এবং শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার অর্জন করে।  ২০১৭ সালে ইবরাহিম ইরাজজাদের তাবেস্তান-ই দাগ চলচ্চিত্রে অভিনয় করেন। এটি আধুনিক ইরানের শ্রেণি বৈষম্য ও নারীদের সমস্যা তুলে ধরে। এই কাজের জন্য তিনি ৮ম বেইজিং আন্তর্জাতিক চলচ্চিত্র উৎসব থেকে শ্রেষ্ঠ পার্শ্ব অভিনেত্রী বিভাগে এবং ১৬তম ঢাকা আন্তর্জাতিক চলচ্চিত্র উৎসবে জুরি শাখায় শ্রেষ্ঠ অভিনেত্রী বিভাগে পুরস্কার লাভ করেন। ২০১৮ সালে ফারনুশ সামাদির দ্য রোল-এ অভিনয় করেন। এতে তাকে স্বামীর অডিশনে তার সাথে যাওয়া নারীর চরিত্রে দেখা যায়। এই কাজের জন্য তিনি ইতালির কাম্পানিয়ায় অনুষ্ঠিত ১০ম পেরিফেরিয়া দেল্লিমপেরো আন্তর্জাতিক স্বল্পদৈর্ঘ্য চলচ্চিত্র উৎসব থেকে শ্রেষ্ঠ অভিনেত্রীর পুরস্কার এবং কোর্তি ইন কোর্তিলে থেকে শ্রেষ্ঠ অভিনেত্রীর পুরস্কার অর্জন করেন।   চলচ্চিত্রের তালিকা   চলচ্চিত্র   বছর  শিরোনাম চরিত্র পরিচালক ২০২০ ওয়ালনাট ট্রি হোমা মোহাম্মদ হোসেন মাহদাভিয়ান স্পাইডার ইবরাহিম ইরাজজাদ ২০১৮ নস্টালজিয়া সেলিব্রেশন লালেহ পৌর্য আজারবাইজানি আন্ডার ওয়াটার সাইপ্রেস চিস্তা মোহাম্মদ আলি বাশে আহানগার ২০১৭ তাবেস্তান-ই দাগ সারা ইবরাহিম ইরাজজাদ ২০১৬ দ্য সেলসম্যান সানাম আসগর ফরহাদি খারগিওশ দিতা মানি বাগবানি এমকানে মিনা মিনা কামাল তাবরিজি ২০১৫ মুহাম্মাদ: দ্য মেসেঞ্জার অব গড আমিনা মাজিদ মাজিদি হিহাত নার্গিস হাদি মোগহাদামদুস্ত স্ট্রল ইন দি আজুরে সিটি মোহাম্মদ আলি নাজাফি আসরে ইয়াখবান্দান সিতারা মোস্তাফা কিয়েই ২০১৪ জাস্ট আ ফিউ মিনিটস অব সাইলেন্স শেহরজাদ বাহারে সাদেগিজাম র‍্যাবিডিটি নাজনীন আমির আহমাদ আনসারি স্নো খাতেরে মেহদি রাহমানি ২০১৩ কামিস পার্টি নেজিন আলি আহমাদজাদে আফ্রিকা হুমান সাইয়িদি ২০১১ দ্য প্যাটার্নাল হাউজ মারিয়াম কিয়ানুশ আইয়ারি ফেলিসিটি ল্যান্ড মিনা মাজিয়ার মিরি ২০০৯ কারাত ১৪ মিনা পারভিজ শাহবাজি ২০০৮ ইভ্‌স সোল্ডার ওন্ড রোজা হোসেন গেনাত   হোম ভিডিও   বছর  শিরোনাম চরিত্র পরিচালক টীকাTBA সেভেন কিয়ারাশ আসাদিজাদে নির্মাণ-উত্তর  আমস্টারডাম মাসুদ গারাগোজলু নির্মাণ-উত্তর   টেলিভিশন ধারাবাহিক   বছর  শিরোনাম চরিত্র পরিচালক নেটওয়ার্ক ২০১৫ তানহাই লেইলা লেইলা মোহাম্মদ হোসেন লাতিফি আইআরআইবি টিভি৩   স্বল্পদৈর্ঘ্য চলচ্চিত্র   বছর  শিরোনাম পরিচালক ২০১২ অ্যান্ড উই পাস পারিসা গোর্গিন ২০১৫ কাম উইথ মি শাহাব হোসেইনি ও সিনা আজিন ২০১৮ দ্য রোল ফারনুশ সামাদি   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল ২০১৫ ফজর আন্তর্জাতিক চলচ্চিত্র উৎসব শ্রেষ্ঠ পার্শ্ব অভিনেত্রী আইস এজ  ২০১৬ শ্রেষ্ঠ অভিনেত্রী মিনাস চয়েস  ২০১৭ শ্রেষ্ঠ পার্শ্ব অভিনেত্রী সিয়ারিং সামার  ২০১৫ ইরানের চলচ্চিত্র সমালোচক ও লেখক সমিতি শ্রেষ্ঠ পার্শ্ব অভিনেত্রী আইস এজ  ২০১৭ শ্রেষ্ঠ পার্শ্ব অভিনেত্রী সিয়ারিং সামার  ২০১৮ ৮ম বেইজিং আন্তর্জাতিক চলচ্চিত্র উৎসব শ্রেষ্ঠ পার্শ্ব অভিনেত্রী সিয়ারিং সামার   তথ্যসূত্র  বহিঃসংযোগ   Mina Sadati Cannes Film Festival      বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ইরানি অভিনেত্রী বিষয়শ্রেণী:কাশানের ব্যক্তি বিষয়শ্রেণী:ইরানি চলচ্চিত্র অভিনেত্রী বিষয়শ্রেণী:ইরানি টেলিভিশন অভিনেত্রী বিষয়শ্রেণী:ইরানি নারীবাদী বিষয়শ্রেণী:ইরানি মঞ্চ অভিনেত্রী বিষয়শ্রেণী:ইরানি নারী মডেল বিষয়শ্রেণী:নারীবাদী শিল্পী বিষয়শ্রেণী:তেহরানের অভিনেত্রী বিষয়শ্রেণী:তেহরান বিশ্ববিদ্যালয়ের প্রাক্তন শিক্ষার্থী